L’Aula de Música UV organitza més d’una quinzena de concerts dins de la seua programació de tardor

## L’Aula de Música UV organitza més d’una quinzena de concerts dins de la seua programació de tardor

Concerts a la Capella. Foto d'arxiu.

L’Aula de Música de la Universitat de València, a través del Vicerectorat de Cultura i Societat i la Fundació General UV, estrena aquest dilluns la programació de tardor amb 16 concerts que tindran lloc, d’octubre a desembre, al Centre Cultural La Nau, el Col·legi Major Rector Peset, el Jardí Botànic UV i la Sala Charles Darwin del Campus de Burjassot-Paterna.

L'entrada a tots els concerts és gratuïta amb reserva prèvia 72 hores abans en <https://events.fundacio.es/o/40>, excepte les sessions al Botànic i a la Charles Darwin de Burjassot que són d’entrada lliure amb aforament limitat.

D’acord amb les paraules del director de l’Aula, **Guillem Escorihuela**, “els programes musicals d’aquests concerts segueixen una línia de suport a la música valenciana, mitjançant la inclusió sistemàtica de compositors del nostre àmbit, així com a la música de dones compositores”, si bé la programació està oberta a tot tipus d’autors i estils.

És una programació que vol acostar-se a tota la comunitat universitària, al públic jove i, per extensió, a la societat valenciana, per la qual cosa compta també amb intèrprets de l’**Orquestra Filharmònica de la Universitat de València (OFUV)**, els quals tenen ací una oportunitat per a tocar davant del públic durant la seua formació musical.

D’un temps ençà, la programació de l’Aula de Música UV recull així mateix una jornada al mes per a parlar de música, on expertes i experts realitzen una breu introducció acadèmica a l’audició.

**El programa de tardor mes a mes**  
Obri la programació en octubre **Capriccio Trio** (dimecres 2, 19h, La Nau); continuarà el cicle de Concerts a la Capella l’actuació del duet valencià **Aulos Duo** juntament amb l’ensemble danés **Hermes** (dimecres 16, 19h, La Nau); la Sala de la Muralla del CM Rector Peset acollirà el següent concert, de clarinet i piano, dimarts 22 (19h); dimecres 23 (19h), en col·laboració amb la Unitat d’Igualtat UV, la Capella de la Sapiència de La Nau esdevindrà l’escenari de la primera conferència ‘Paraules al Concert’, a càrrec de Guillem Escorihuela, que presentarà el disc ‘Alma’, amb obres de dones compositores del Romanticisme i el segle XX com ara **Matilde Salvador**, i en el llibret del qual hi ha participat; dimarts 29 (19h), serà el primer concert del Botànic; i dimecres 30 (19h) hi haurà la conferència-concert de presentació del disc ‘En primera persona’, amb autors espanyols i valencians, a càrrec de la professora de la VIU **María Ordiñana**.

En novembre, la programació arrancarà amb un nou concert en col·laboració amb la Unitat d’Igualtat UV, a càrrec del duet **Mystica Femina**, amb obres de les primeres dones compositores de la història (dimecres 6, 19h, La Nau); li seguirà el duet **Ivory&Reed** (dimarts 12, 19h, CM Rector Peset); dimecres 13 (19h) serà el torn del cor **Lluís Vich Vocalis** a La Nau; dimecres 20 (19h), també a la Capella, actuaran tres membres de l’OFUV; diumenge 24 (12h), el **Quintet Vint Cordes**, format per joves músics de l’Orquestra UV, actuarà a l’Auditori Joan Plaça del Jardí Botànic; i dimecres 17 (19h), el cor **Victoria Musicae** protagonitzarà la funció a la Capella de la Sapiència amb el concert ‘In Memoria Aeterna’, que inclourà les ‘Paraules al Concert’ a càrrec de la directora de l’Escola Coral La Nau UV, **Mònica Perales**.

Desembre començarà amb **Turab Ensemble** (dimecres 4, 19h, La Nau); **La Regalada** interpretarà el concert ‘A laor e gloria’ al Botànic (dimarts 10, 19h), dedicat a la música antiga i als instruments històrics de vent i percussió pel 550 aniversari de la publicació de les ‘Trobes en lahors de la Verge Maria (València, 1474)’; dimecres 11 (19h), tindrà lloc a la Capella el concert ‘Música valenciana per a flauta i piano’, dedicat íntegrament a la composició autòctona; i, per últim, clourà la programació el tradicional **Concert de Nadal** que oferirà l’Orquestra Filharmònica de la UV, amb direcció d’**Hilari Garcia Gázquez**, a la Sala Charles Darwin de Burjassot divendres 20 (13h), en col·laboració amb el cicle Desembre Europeu 2024.

Més informació:

Arxivat en:

, Música
, Aula de música
, Fundació General UV

## Altres Notícies

L’Orfeó Universitari de València i l’Orquestra de Cambra de Tortosa ofereixen un colpidor homenatge a les víctimes de les guerres amb ‘Bach Connections’

L’espectacular ‘Concert sacre’ de Duke Ellington s’apodera del claustre de La Nau en la segona nit de Serenates

Serenates arranca amb un cant a la igualtat i l’empoderament femení amb una original versió de 'Carmen'

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar